**“KONSTITUTSIYA – BAXTIMIZ POYDEVORI”**

**O‘zbekiston Respublikasi Konstitutsiyasi**

**qabul qilinganligining 27 yilligiga**

**bag‘ishlangan TADBIR LOYIHASI**

**KIRISH**

***“Har qanday davlatning yuzi obro‘-e’tibori uning konstitutsiyasi hisoblanadi.Zotan Konstitutsiya davlatni davlat, millatni millat sifatida dunyoga tanitadiganQomusnomadir”Islom Karimov***

O‘zbekiston Respublikasi Konstitutsiyasi 1992-yilning 8-dekabrida 12-chaqiriq O‘zbekiston Respublikasi Oliy Kengashining XI sessiyasida qabul qilingan. U 6 bo‘lim, 26 bob,128 moddadan iborat. O‘zbekiston Respublikasi Konstitutsiyasi

ham mamlakatimizni dunyo tanigan xalqaro munosabatlarning teng huquqli subyekti sifatida faol harakat qilishiga huquqiy zamin yaratgan muhim siyosiy-huquqiy hujjatdir. Konstitutsiya davlatning Asosiy Qonuni bo‘lib, har bir

mamlakatning qiyofasi va nufuzini belgilaydi.

Qonun nima o‘zi?

Buni har kim har xil tushunadi.

Qonun – umumiy qilib aytganda, siz-u bizning ixtiyorimizdan tashqari amalda bo‘lgan kuch. Tabiat qonunlari aynan shunday. Tabiat insonga bog‘liq bo‘lmagan tarzda o‘z qonunlari asosida yashaydi. Jamiyat qonunlari ham, garchi

insonlar guruhi o‘rtasidagi munosabatlarni aks ettirsa-da,

bevosita shaxslar o‘y fikri bilan hisoblashib o‘tirmaydi. Konstitutsiyamiz, avvalo, o‘zida milliy xususiyatlarimizni aks ettiradi, ikkichidan, u jahon andozalariga mos keladi. Bu haqda ko‘p gapirilgani uchun bu gal birgina muayyan masala yuzasidan fikr-mulohaza yuritsak. Chunki, biz asosiy

qonunimizning har bir bandi, jumlasi, ifodasi, so‘zi haqida o‘ylashimiz, uni tushinib olishimiz, unga amal qilishimiz zarur va shart. Konstitutsiya – bevosita ma’naviyat mezoni ham.Fuqaroning har qanday xatti-harakatini shu mezondan kelib chiqib baholashga xaqlimiz. Axir, jamiyat qonunlarisiz yashashi mumkin emas, degan xulosa – insoniyatning Odam Ato davridan shu bugungacha erishgan eng ulug‘ yutug‘idir. Chunki qonunsizlik avj olgan joyda so‘z bilan ish, ya’ni til bilan dil birligi yo‘qoladi, odamlar o‘zida boshqa gap aytadi-yu amalda boshqa ish qiladi, aldov nayrang, makr-hiyla, xushomad, pora aralashtirish va shu kabi boshqa talay illatlar mahorat belgisi sanalib qoladi, qing‘ir yo‘llar bilan to‘plangan boyliklarini ko‘zko‘z qilib halol pokiza mehnati ketidan qonuniy daromad topayotganlardan ustun ekanligi bilan maqtanadigan toifa paydo

bo‘ladi, madaniy-ma’naviy hayot qonunlari o‘rnini amalda jinoiy dunyo “qonunlari” egallay boradi. Bu esa ko‘plarning qo‘lini ishdan, ko‘nglini yashashdan sovutadi, samimiyat yo‘qoladi. Ma’naviyat imoratiga darz ketadi.

Xullas, Konstitutsiya va qonunlarga amal qilib yashash uchun har bir fuqaro yuksak ma’naviy darajaga ko‘tarilishi kerak. Bu mamlakatning kelajagi uchun ham zarur.

Qonunlarni bilmaslik ham – ma’rifatsizlik. Xalq sifatida bu jihatdan ham hali ko‘p baland pog‘onalarga ko‘tarilishimiz kerak. Qonunlarni bilmaslik ikki tomondan ziyon. Birinchidan,qonundan bexabar kishi uni buzishi oson. Ikkichidan, ba’zi kimsalar boshqalarning qonunni bilmasligidan o‘z qitmir

manfaati yo‘lida rosa faydalanadi. Har kimning huquq va erkinliklari, burch va majburiyatlarini yaxshi bilishiga erishish ham ma’naviyat, vaqt, ma’rifat ravnaqini ta’minlash, degan gap.

Qonun inson tabiatidagi nafsni tartibga solish uchun kerak. Eng asosiysi, mustaqil O‘zbekistonning har bir fuqarosi o‘z huquqini himoya qilishni ham o‘rgansin.Axir o‘z huquqini, ori, nomusi, g‘ururi, nafsoniyatini himoya qila oladigan kishigina Vatanini, xalqini, davlatini, Prezidentini ham himoya qila oladi. Konstitutsiyamiz har birimizning komillikka cheksiz intilishimizni kafolatlaydi. U davlatimiz, xalqimiz uchun chinakam adolat mezoni bo‘lib qolaveradi. Buni teran anglash ham – ma’naviyat.

**KONSTITUTSIYA HAQIDAGI FIKRLAR**

Davlat manfaati emas, avvalo, inson, uning hayoti, huquq va

erkinligi eng yuksak qadriyat va boylikdir.

***Islom Karimov***

Qonunning ustuvorligi – huquqiy davlatning asosiy

prinsipidir.

***Islom Karimov***

O‘zbekiston Respublikasi Konstitutsiyasi mamlakatni

demokratik yo‘ldan rivojlantirishning huquqiy kafolatidir .

***Islom Karimov***

O‘zbekiston Respublikasining Konstitutsiyasi umuminsoniy,

umumbashariy qadriyatlarni o‘zida mujassam etgan hujjatdir .

***Islom Karimov***

Farzandlarimizga nafaqat ishonch bildirish, balki ularga

o‘zini namoyon etishi uchun moydonni kengaytirish kerak.

***Islom Karimov***

Konstitutsiya - insonlar uchun mustahkam himoya.

***Islom Karimov***

 **“KONSTITUTSIYA – BAXTIMIZ QOMUSI”**

**1-boshlovchi:** Assalomu alaykum, hurmatli ustozlar, aziz

mehmonlar!

8-dekabr – O‘zbekiston Respublikasi Konstitutsiyasi kuniga

bag‘ishlangan **“Konstitutsiya – baxtimiz qomusi”** deb

nomlangan tadbirimizga xush kelibsiz.

O‘zbekiston Respublikasi Davlat Konstitutsiyasi 1992-

yilning 8-dekabr kuni Respublikasi Oliy Majlisi 12 chaqiriq XI

sessiyasida qabul qilingan. Konstitutsiyamiz 6 bo‘lim, 26 bob,

128 moddadan iborat bo‘lib ularning barchasiga adolat

ustuvordir, ya’ni – Respublikamiz fuqarolarining, o‘smirlarning

va kichik yoshdagi bolajonlarning huquq va burchlari aniq

belgilab berilgan .

**2-boshlovchi:** O‘zbekiston Respublikasi Konstitutsiyasi

o‘zbek xalqining tarixi, madaniy merosi, an’analari, qadriyatlari,

azaliy udumlari, ildizlariga tayanilgan jahon tajribasi,

umume’tirof etilgan xalqaro normalar, qoidalar bilan hamohang

tarzida yaratilgan.

***(O‘zbekiston Respublikasi Davlat madhiyasi yangraydi.***

***Barcha qatnashchilar tik turib, jo‘r bo‘ladilar.***

***Madhiya yangragandan so‘ng tadbirni maktab***

***kutubxonachisi ochib beradi.)***

***Maktab kutubxonachisining nutqi:*** Konstitutsiya

xalqimizning o‘zini-o‘zi boshqarish, erkinlik va ijtimoiy adolat,

insonparvarlik tamoyillarga asoslangan huquqiy demokratik

davlat barpo etish to‘g‘risidagi azaliy orzusini ifodalab berdi.

Unda uch ming yillik davlatchilik tarixiga ega bo‘lgan millatning

asrlar mobaynida shakllangan milliy urf-odat, an’ana va

qadryatlari, ijtimoiy-iqtisodiy turmush tarzi, huquqiy ongi,

e’tiqodi, bir so‘z bilan aytganda, madaniy-ma’naviy dunyosi o‘z

aksini topgan. Chunki, O‘zbekiston Imom al-Buxoriy, Imom at-

Termiziy, Moturidiy, Abu Rayhon Beruniy, Abu Nasr Farobiy,

Abu Ali ibn Sino, Najmiddin Kubro, Amir Temur, Alisher

Navoiy, Zahiriddin Muhammad Bobur kabi buyuk alloma va

sarkardalarga ega bo‘lgan tarixiy yurt sanaladi. Ularning hayot

yo‘li va ilmiy meroslarida mehr-oqibat, imon va insof, mehrshavqat

va rahmdillik, o‘zaro hurmat, yuksak vatanparvarlik,

millatlararo totuvlik va bag‘rikenglik kabi eng ardoqli fazilat va

g‘oyalarga alohida e’tibor qaratilgani fikrimizning yaqqol

dalilidir.

Ma’lumki, Konstitutsiyamizda milliy qadryatlar bilan

umuminsoniy xususiyatlar o‘zaro uyg‘unlashgan.

Konstitutsiyamiz qabul qilingandan buyon o‘tgan yillarning

eng muhim yutug‘i xalqimizning tanlagan yo‘li to‘g‘riligi,

mamlakatning buyuk kelajagiga ishonchi ortib borayotganida

ko‘rinadi. Mana shu muddat ichida unga bir necha o‘zgartirish va

qo‘shimchalar kiritildi. Bu esa, Konstitutsiyamizning huquqiy

jihatdan yanada takomillashtirishi va mustahkam bo‘lishini

ta’minladi.

Shuningdek, yuksak ma’naviy-axloqiy qadryatlar va milliy an’analarning hayotga tadbiq etilishi jamiyatimizning yangilanishiga ko‘maklashib, mamlakatimiz yoshlarida yangicha

turmush tarzi va yangicha tafakkurni shakllantirmoqda. Asosiy qonunimiz yoshlar ongida mustaqillik, erikinlik, qadr-qimmat, mas’uliyat, o‘z manfaatlarini yurt manfaatlari bilan uyg‘un holda ko‘rish kabi ezgu g‘oyalarni qaror toptirishga xizmat qilishga qaratilgani bilan kishiga g‘urur va iftixor baxsh etadi.

Hukumatimiz tomonidan biz yoshlarga berilayotgan imkoniyat va yaratilayotgan shart-sharoitlarga javoban, Vatan o‘tmishiga iftixor, bugungi kuniga shukronalik hissi, ertasiga

yuksak umid va maqsadlarga ega, yurt koriga yaraydigan mutaxasis bo‘lib shakllanishimiz lozim. Zero, Respublikamizning birinchi Prezidenti “Bunga fikri sog‘lom, iymon-e’tiqodi butun, bilimi va ma’naviyati yuksak, mard va jasur, vatanparvar yoshlar kerak”, – deb bejiz ta’kidlamanganlar.

Turli g‘oyaviy-mafkuraviy xurujlar avj olayotgan bugungi globallashuv jarayonlarida xalqimiz ma’naviyatini asrash va yuksaltirish, ayniqsa, yosh avlod ongi va qalbiga vatanparvarlik,mustaqillik g‘oyalarini chuqur singdirish, mamlakatimiz mustaqil taraqqiyot yo‘lining huquqiy asosi bo‘lgan asosiy Qonunimizni va uning ahamiyatini keng targ‘ib qilish, ta’sirchan vositalar orqali yosh avlod tafakkuriga chuqur singdirish muhim vazifa

hisoblanadi. Zotan, yoshlar nafaqat konstitutsiyaviy huquqlarini, balki burch va mas’uliyatlarini ham chuqur anglashlari lozim.

***(Sahnaga 5 nafar o‘quvchilar chiqadilar. Konstitutsiyaga bag‘ishlangan she’rlar o‘qiydilar ma’lumotlar keltiradilar.)***

**1-o‘quvchi :** Qomusimni bugun bilmoq istadim,

Har moddasin dilga solmoq istadim.

Qomus erur qonunlarning to‘plami,

Qonunlarni dildan tuymoq istadim.

**2-o‘quvchi:** Qomus berdi huquqimni, burchmni,

Shon-shuhrati oshsin doim yurtimning.

Qonunlarni agar yaxshi o‘rgansam,

Albat yetar, qayga cho‘zsam qo‘limni.

**3-o‘quvchi:** O‘zbekiston Respublikasi Konstitutsiyasi erkin va ozod shaxsni, barkamol insonni istiqlol g‘oyasi asosida kamol toptirishning, huquqiy demokratik davlat qurishning, jamiyat va shaxs, ular orasidagi uyg‘unlik, mutanosiblikni ta’minlashning huquqiy asosidir.

**4-o‘quvchi:** O‘zbekiston Respublikasi Konstitutsiyasi huquqiy me’yorlarga tayangan qonunlar majmuasi bo‘lib, unda muqqadas ona tilimiz, Vatanimiz sarhadlari, madaniyati, mustaqil yurtimiz olib borayotgan odilona davlat siyosati, har bir diyorimiz fuqarosining huquq va burchlari o‘z aksini topgan.

**5-o‘quvchi:** Jumladan, Qomusimizda: “O‘zbekiston – suveren mustaqil davlat”. Davlatning “O‘zbekiston Respublikasi” va “O‘zbekiston” degan nomlari bir ma’noni anglatadi, deb

belgilab qo‘yilgan .

Amu bilan Sirdaryodan,

Kamol topgan o‘zbekmiz.

O‘z erkiga, huquqiga,

Ega bo‘lgan o‘zbekmiz.

***(Vatan haqida qo‘shiq ijro etiladi. Sahnaga boshlovchilar***

***chiqadilar. Ular Qomusda belgilangan moddalardan misollar***

***aytadilar.)***

1. **boshlovchi:** O‘zbekiston Respublikasi demokratik va umuminsoniy prinsiplarga asoslanadi, ularga ko‘ra, inson, uning hayoti, erkinligi, sha’ni, qadr-qimmati va boshqa daxlsiz huquqlari oliy qadriyat hisoblanadi. Bu O‘zbekiston Respublikasi Konstitutsiyasining 13-moddasida ifoda etilgan.

 Shu boisdan qomusimiz,

Bizlar uchun tabarruk.

Yuraklarga yaqin erur,

Bizlar uchun u suyuk.

**2-boshlovchi:** Chunki qonunlar jamiyat hayotining asosi

bo‘lib, davlat faoliyatini tartibga soluvchi normalardir. Demak,

biz huquqiy davlatning fuqarosi sifatida huquqiy bilimlarga ega

bo‘lishimiz, Konstitutsiyada belgilangan qonun-qoidalarga

bo‘ysunishimiz shartdir.

**1-boshlovchi :** Olti bo‘limli kitob,

Bor yigirma olti bob.

Bir yuz yigirma sakkiz,

Moddani o‘rganamiz.

**2-boshlovchi:** Ha, bolalar, O‘zbekiston Respublikasi

Konstitutsiyasi 6 bo‘lim 26 bob, 128 moddadan iboratdir. Biz

ularni mashg‘ulotlar davomida o‘rganib kelmoqdamiz. Qani, bu

moddalar haqida kim qanday fikr bildira oladi?

***(O‘quvchilar Konstitutsiya moddalariga izoh beradilar.)***

**1-o‘quvchi:** Vatanimning nomini,

Aytar birinchi modda.

O‘qib, o‘rgansak uni,

Muhabbat ortar qalbda.

**2-o‘quvchi:** Moddaning to‘rtinchisin,

Ulug‘ tilim tasdiqlar.

Ajdodlarim orzusi,

Ko‘zlarimda charaqlar.

**3-o‘quvchi:** Vatanimning bayrog‘i ,

Dilginamning qarog‘i.

Madhiya hamda gerbim,

Porloq yo‘lim chirog‘i

(5- modda)

**4-o‘quvchi:** Azimdir Toshkent shahar,

Juda keng saxiy bag‘ri.

Udir Vatan yuragi,

Ulug‘ xalqim tilagi

(6-modda)

**5-o‘quvchi:** Burchlarimizdan so‘zlar,

Bilsang o‘n birinchi bob.

Burchimni anglashimda,

Qomusim misli oftob.

**6-o‘quvchi:** Huquq, erkinlik haqda,

18-, 21-, va 31-modda.

O‘qib, o‘qib, o‘rganib,

Amal qilamiz, albatta.

**7-o‘quvchi:** Bo‘lmoq yaxshidir mulkdor,

Ham fermer-u chorvador.

Ko‘chmas mulkning egasi,

Tadbirkorlar sarasi

(36-modda)

**8-o‘quvchi:** O‘ttiz yettinchi modda ,

Mehnat qilish haqida.

Har kim sevsa kasbini,

Egallagay baxtini.

**9-o‘quvchi:** O‘ttiz to‘qqizinchi modda,

So‘zlaydi ta’minotdan.

Har bir inson keksaygach,

Mamnun bo‘lar hayotdan.

**10-o‘quvchi:** Tibbiy xizmat doimo,

Kerak har bir kishiga.

Sog‘lom tanda sog‘ aql,

Unum berar ishiga

(40-modda)

**11-o‘quvchi:** Bepul bilim olamiz,

Hur Vatanim qo‘ynida.

Vatanga xizmat qilish –

Har o‘g‘il-qiz o‘yida

(41-modda)

**12-o‘quvchi:** Atrof-muhitni saqlash,

Barchaning teng burchidir.

Uni asrab avaylash –

Vijdonlining ishidir

(50-modda)

**13-o‘quvchi:** Milliy boyligimizni

Qadriga yetmoq kerak.

Yer, suv, o‘simlik bari

Elimga doim kerak

(55-modda)

**14-o‘quvchi:** Oila – jamiyatning

Asosiy bo‘g‘inidir

Oltmish uchinchi modda

Shu bo‘g‘in talqinidir.

**15-o‘quvchi:** Oltmish oltinchi modda

Farzandlik burchin so‘zlar.

Har soniya, soat

Insoniylikni ko‘zlar.

**16-o‘quvchi:** Yetmish oltinchi modda,

Yurtim oliy organi.

Oliy majlis haqida,

Qunt bilan o‘rgan uni.

**17-o‘quvchi:** Yuz yigirma beshinchi,

Moddani anglash kerak.

Ozod, hur Vatan uchun,

Dovyurak o‘g‘lon kerak.

***(O‘g‘il bolalar ijrosida milliy raqslarimizdan biri ijroetiladi.)***

**1-boshlovchi:** Barakalla, bolajonlar! Juda yaxshi, sizlar qomusimiz borasidagi o‘z fikrlaringiz bilan bizni xursand qildingiz. Xalqimizning oliy maqsadi huquqiy demokratik davlat barpo etish ekan, ana shu ulug‘ ishlarda siz, yoshlarning ham munosib hissangiz bo‘lishi kerak.

-Bolalar, Konstitutsiya moddalarini o‘rganish davomida yuridik atamalar bilan ham tanishdingiz. Xo‘sh, ular nimalarni bildirar ekan? Shu haqdagi fikringizni bildirsangiz.

**(*Atamalar yozilgan plakatlar ko‘targan o‘quvchilar navbat bilan ularga ta’rif beradilar)****.*

**1-o‘quvchi:** Konstitutsiya – Davlatning asosiy qonuni.

**2-o‘quvchi:** Qonun – davlat hokimiyati oliy organi

tomonidan belgilangan tartibda qabul qilinadigan hujjat.

**3-o‘quvchi:** Respublika – davlatni idora etish shakli.

**4-o‘quvchi:** Sessiya – majlis, kengash, vakolatli

organlarning tashkiliy-huquqiy faoliyat shakli.

**5-o‘quvchi:** Fuqarolik – shaxsning biror davlatga

mansubligi.

**6-o‘quvchi:** Farmon – davlat boshlig‘i tomonidan

chiqariladigan hujjat.

**7-o‘quvchi:** Sud – sudlov ishlarini olib boruvchi maxsus

davlat organi, fuqarolik da’volari yoki jinoiy ishlarni ko‘rib,

qonun doirasida hukm chiqarish vakolatiga ega.

**8-o‘quvchi:** Hukm – ayblanuvchiga jazo berish yoki uni

oqlash to‘g‘risida chiqarilgan sud qarori.

**9-o‘quvchi:** Referendum – umumxalq fikrini bilish.

**2-boshlovchi:** Barakalla! Barchamizga ma’lumki, huquqiy davlat qonun oldida fuqarolarning tengligini ta’minlash va qonun ustuvorligiga erishish deganidir. Bizning davlatimizda qonun hamisha ustuvordir. Bu yil Konstitutsiyamiz qabul qilinganiga 25yil to‘ldi.

Tavallud ayyoming bo‘lsin muborak

Yurtning e’zoziga aylagan kitob .

Xalqingga tengligu ezgulik tilab,

Har bitta satringda qilasan xitob.

***(Bolalar Vatan haqida she’r, ashula, maqol, hikmat va hadislardan namunalar aytishadi)***

**2-boshlovchi:** Tadbir ishtrokchilariga omad, o‘qishlarida

muvoffaqiyat tilab qolamiz.

Ushbu kunda siz, bolajonlar,

O‘zingizsiz yurtim erkasi.

Ishonaman, sizlar albatta,

Bo‘lur sizlar Vatan ertasi

***(Tadbir “Vatanim” qo‘shig‘ini kuylash bilan yakunlanadi)***